Diari Oficial de la Generalitat Valenciana


Sumari del DOGV 3219, del 07-04-1998 (1998/2669)

RESOLUCIÓ de 20 de març de 1998, del director general de l'Institut de la Petita i Mitjana Indústria de la Generalitat Valenciana (IMPIVA), per la qual es fa pública la convocatòria d'ajudes de la Iniciativa Pime de Desenvolupament Empresarial per l'exercici 1998.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3219

Data del DOGV
:   07-04-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/2669


Data del document
:   20-03-1998

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

RESOLUCIÓ de 20 de març de 1998, del director general de l'Institut de la Petita i Mitjana Indústria de la Generalitat Valenciana (IMPIVA), per la qual es fa pública la convocatòria d'ajudes de la Iniciativa Pime de Desenvolupament Empresarial per l'exercici 1998. [1998/A2669]
  
De conformitat amb el que es disposa en l'article 3.4 de la Resolució de 16 de juliol de 1997, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes en el marc de la Iniciativa Pime de Desenvolupament Empresarial 1997-1999 (DOGV núm. 3.048, de 4 d'agost de 1997), i en virtut de les facultats que em confereix la disposició final de l'esmentada resolució, resolc:
  
Primer
  
El termini de presentació de sol·licituds començarà l'endemà de la publicació d'aquesta disposició en el Diari Oficial de la Generalitat Valenciana, amb les excepcions establides en l'article 5 d'aquesta resolució.
  
El termini de presentació de sol·licituds per a aquesta convocatoria finalitzarà el 28 de maig de 1998, excepte per al Programa de Finançament, el termini límit del qual serà el 29 de setembre de 1998.
  
Segon
  
Les bases de aquesta convocatòria seran les publicades per la Resolució de 16 de juliol de 1997, del president de l'Institut de la Petita i Mitjana Indústria de la Generalitat Valenciana (DOGV núm. 3.048, de 4 d'agost de 1997).
  
Tercer
  
Una vegada concedides les ajudes per una resolució del president de l'IMPIVA, els beneficiaris hauran d'acreditar la realització del projecte objecte de la subvenció fins a la data límit de 19 de novembre de 1998 i en la forma definida en l'annex d'aquesta resolució.
  
Quart
  
D'acord amb les aportacions que efectue l'administració de l'estat, es faran públiques les línies de crèdit i l'import global màxim destinat per a la concessió de les ajudes previstes en aquesta disposició.
  
Cinqué
  
S'admetran a tràmit les sol·licituds presentades amb posterioritat al 15 d'octubre de 1997, data en la qual finalitzà el termini per a presentar sol·licituds dins del marc de la convocatòria de l'exercici 1997.
  
Així mateix, seran tingudes en consideració les sol·licituds presentades a la convocatòria de la Iniciativa Pime de l'exercici anterior en les quals s'obtingué una proposta de concessió d'ajuda per la Comissió Mixta, però que per falta de disponibilitat pressupostària no es dictà una resolució.
  
Sisé
  
Les ajudes previstes en aquesta resolució estan finançades per la Unió Europea a través del Fons Europeu de Desenvolupament Regional (FEDER) i pel Ministeri d'Economia i Hisenda.
  
València, 20 de març de 1998.- El director general de L'IMPIVA: Carlos García Sandoval.
  
ANNEX
  
Documentació a presentar una vegada comunicada la concessió de l'ajuda
  
1. Sol·licitud de pagament segons model.
  
2. Informe final del projecte o en el seu cas, informe d'avanç del projecte i resultats obtinguts.
  
3. Relació de despeses i inversions segons model.
  
4. Liquidació segons model.
  
5. Justificació.
  
S'aportaran originals i còpies per a la seua compulsa i segellat a l'IMPIVA.
  
5.1 Si el beneficiari és una empresa, particular o professional:
  
El beneficiari haurà d'aportar-hi la documentació que acredita l'execució del projecte.
  
En qualsevol cas, únicament es pagarà la totalitat de la subvenció si el cost incentivable del projecte ha sigut justificat íntegrament; en els altres casos, sols es pagarà la part de la subvenció proporcional als justificants aportats.
  
La justificació del pagament del cost incentivable del projecte, indicat en la notificació, es farà pels mitjans indicats a continuació, tenint en compte que la sol·licitud de pagament sols podrà ser atesa quan el beneficiari haja fet efectiu el pagament d'almenys el 30% del cost:
  
a) Si es paga al comptat, es presentarà una factura definitiva i un rebut del pagament d'aquesta. Si el rebut i la factura definitiva s'emeten en el mateix document, hi apareixerà l'he rebut amb firma llegible o s'hi indicarà la persona que signa, i segell del proveïdor. Per a la liquidació de l'ajuda es tindrà en compte la data de la factura definitiva.
  
b) Si es paga mitjançant un contracte de lísing (en aquest cas deurà ser amb opció de compra), el dit contracte haurà estat intervingut per un fedatari públic. El beneficiari haurà de presentar el contracte de lísing o una còpia d'aquest certificada per l'entitat financera, i una còpia legitimada de les factures que estiguen en poder d'aquella, corresponents als productes adquirits, perquè puga verificar-se que el finançament correspon precisament a aquests productes. Per a la liquidació de l'ajuda es tindrà en compte la data del contracte del lísing.
  
c) Si es realitza una importació i es garanteix mitjançant una carta de crèdit irrevocable, s'aportarà una còpia de la carta de crèdit i la factura definitiva. Per a la liquidació de l'ajuda es tindrà en compte la data de la factura definitiva.
  
d) Efectes o pagaments ajornats:
  
Si es paga mitjançant efectes ajornats (lletres o rebuts), s'aportarà la factura definitiva i els efectes vençuts i pagats.
  
Els ajornaments encara no vençuts, podran acceptar-se quan s'aporte la factura juntament amb una carta del proveïdor on s'indique que disposa d'efectes (assenyalant el seu import) per a fer efectiu el pagament d'aquesta factura i que els efectes estan acceptats o avalats pel banc.
  
e) En aquells casos que hi haja un contracte privat i els pagaments es realitzen a terminis, s'aportaran: el contracte, on costaran els terminis estipulats i la forma de pagament; la factura definitiva (total o parcial) i els rebuts dels pagaments ja efectuats. Per a la liquidació de l'ajuda es tindrà en compte la data de la factura definitiva (total o parcial).
  
f) Qualsevol altre cas, serà analitzat singularment, ja que no es considerarà acreditat el pagament pel sols fet de presentar un extracte de compte bancari, justificant de transferència, etc., llevat que acrediten suficientment el destinatari del pagament (que haurà de coincidir amb la persona o empresa que va emetre la factura).
  
g) Les despeses de personal es justificaran mitjançant la presentació dels documents que acrediten el seu pagament.
  
h) En el cas de pagaments en moneda estrangera, s'exigeix un document bancari o duaner que acredite el contravalor en pessetes en la data de l'operació.
  
5.2 Si el beneficiari és una entitat sense finalitat de lucre:
  
El beneficiari haurà d'aportar la documentació acreditativa de l'execució del projecte.
  
Per a atendre la sol·licitud de pagament s'haurà de justificar, si escau, l'aportació monetària de l'empresa col·laboradora.
  
L'acreditació podrà realitzar-se mitjançant la presentació de factures, nòmines o justificants de salaris o bé quan el beneficiari revestisca la natura d'entitat pública mitjançant un certificat expedit per l'interventor o òrgan competent, on consten les quantitats aplicades a l'objecte de la subvenció amb tot tipus de detalls dels diferents conceptes subvencionats, unitats i imports parcials.
  
6. Codi compte client (CCC): fotocòpia d'un extracte o document bancari on hi aparega aquest codi i el titular coincidisca amb el beneficiari de la subvenció.
  
7. Obligacions tributàries i amb la Seguretat Social: d'acord amb l'ordre de 30 de maig de 1996, de la Conselleria d'Economia i Hisenda (DOGV núm. 2.775, de 21 de juny de 1996), s'hauran de presentar certificats que acrediten que s'està al corrent en les obligacions tributàries, i un certificat expedit per la Tresoreria de la Seguretat Social que acredite que s'està al corrent en les obligacions amb el dit organisme, tots referits als 12 mesos anteriors a la data de la resolució del president de l'IMPIVA per la qual es concedeix l'ajuda.
  
Les entitats sense finalitat de lucre presentaran un certificat de no-subjecció o exempció, si pertoca, pels conceptes adés relacionats, juntament amb el model 036 o 037 (alta en cens).
  
En el cas de societats civils, comunitats de béns o agrupacions d'interés econòmic, es requereix un certificat de cadascun dels membres integrants de la societat o agrupació.
  
8. Actualització de la documentació presentada en les fases anteriors que així ho requerisquen.